Drie dood, drie beseer toe trok, voertuie bots | Maroela Media
Drie mense is dood en drie beseer ná 'n gru-ongeluk waarin verskeie voertuie betrokke was.
Russel Meiring, woordvoerder van ER24, het gesê die voorval het Maandagmiddag op die R59- en DF Malankruising in Sasolburg plaasgevind.
Toe paramedici by die toneel opdaag, het hulle 'n vragmotor aan die kant van die pad aangetref. 'n Ligte voertuig was onder die wa van die vragmotor vasgekeer en beide voertuie was aan die brand.
"Paramedici het die verbrande liggame van twee mense aangetref wat binne die motor onder die vragmotor vasgekeer was. Albei persone het reeds aan hul beserings beswyk," het Meiring gesê.
Vier ander beseerdes is op die toneel behandel. 'n Man wat met meganiese toerusting uit die wrak van sy bakkie bevry moes word, was in 'n kritieke toestand en het later in die hospitaal aan sy beserings beswyk.
Drie ander mense is in nóg 'n ligte voertuig aangetref met geringe beserings.
Die beseerdes is vir verdere mediese behandeling na nabygeleë hospitale vervoer.
Hier is darem nou net te veel noodlottige ongelukke waarin trokke betrokke is. Ons paaie het n slagveld geword.
My innige simpatie met die oorledenes se naasbestaandes. Ekke keer lees en hoor ons die polisie ondersoek die ongeluk, maar die uitslag word nooi beskikbaar gestel nie. Hoeveel mense gaan nog by die kruising sterf en hoeveel trokke gaan nog mense se lewens eis voordat daar iets daadwerklik gedoen word
dit lyk vir my met al die trok ongelukke is dat die trok bestuurders nie kwalifiseer vir lisensies/permitte nie
Dis nou tyd dat spoor vervoer weer op dreef kom en swaar vragmotors van ons paaie afgehaal word.Ek twyfel egter of die minister van vervoer dit sal raaksien.Die anc regime is hopeloos te kortsigtig.
Ja die meeste vervoermaatskappy werkgewers neem mos liewer die uitlanders, veral Zimbabweërs in diens terwyl baie betroubare blanke mans sonder werk sit.